**MEGHÍVÓ**

**Tisztelt egyesületi tag!**

A Rinya-Dráva Szövetség 2025. január 24-én tartja következő közgyűlését, mely Görgetegen a Faluházban kerül megrendezésre.

A közgyűlés fő témakörei: tájékoztatás a várható LEADER pályázatokról, 2025. évi költségvetés elfogadása, tisztségviselők választása és az alapszabály módosítása.

**Helyszín:** 7553 Görgeteg, Fő u. 34. (Faluház)

**Időpont:** 2025. január 24. (péntek) 14:00 óra

Regisztráció: 13:30-tól.

**Napirendi pontok:**

1. Köszöntő
2. Tájékoztató a két közgyűlés közötti időszakról
3. Tájékoztató várható LEADER helyi felhívásokról
4. Tisztségviselők választása
5. Alapszabály módosítása
6. 2025. évi költségvetés elfogadása
7. Egyebek

Kiegészítés a napirendi pontokhoz:

2. A HFS megvalósításának irányítására és a HACS működésének biztosítására 2024.06.24-én kaptuk kézhez a támogató okiratot, mely 168 MFt-ot biztosít 2027.12.31-ig. Az előlegkérelmünket 2024.11.19-én hagyták jóvá 42MFt összegben, melyből a működés előfinanszírozását zökkenőmentesen meg tudjuk oldani.

3. A Mikrovállalkozások kisléptékű fejlesztése c. LEADER Helyi felhívás tervezetét 2024.08.21-én nyújtottuk be egyeztetésre az Irányító Hatósághoz, elérhető a honlapunkon: <https://www.rinyadrava.hu/aktualis-palyazatok>

4. 2025.01.31-el le kívánok mondani az elnöki tisztségemről, ezért kerül sor tisztségviselők választására. Az elnökségen kívül a Helyi Bíráló Bizottságba is szükséges tagokat választani, továbbá megállapítani a megválasztott tisztségviselők megbízatási idejét és díjazását.

7. Az alapszabályban a tisztségviselők kerülnek aktualizálásra, továbbá a székhelyet módosítanánk 7570 Barcs, Széchenyi u. 38-ra praktikussági okokból.

6. A 2025 évi költségvetés tervezete elérhető a www.rinyadrava.hu oldalról a [Dokumentumtár\2024-2027](https://www.rinyadrava.hu/dokumentumtar-2014-2022) menüből.

A közgyűlés határozatképes, ha a tagság több, mint fele képviselteti magát.

Amennyiben a közgyűlés a 14:00 órai összehíváskor nem határozatképes, úgy a **megismételt közgyűlést** azonos helyszínen változatlan napirendi pontokkal **2025.01.27-én** 14:00 órára összehívom. Határozatképtelenség esetén az ismételten összehívott közgyűlés, azonos napirenddel, a megjelentek számára tekintet nélkül határozatképes.

**Kérem, amennyiben nem tud megjelenni a közgyűlésen, a határozatképesség érdekében szervezete képviseletéről meghatalmazással (a mellékelt nyomtatvány kitöltésével) gondoskodni szíveskedjék! Letölthető a www.rinyadrava.hu** [**Dokumentumtár/Egyesület**](https://www.rinyadrava.hu/dokumentumtar-egyesulet) **menüjéből.**

**Az alapszabály 6.§ (4) b) pontja szerint egy természetes személy legfeljebb 3 tagot képviselhet.**

Kérem amennyiben szervezete képviseletében változás történt, azt jelezni szíveskedjen.

Megjelenésére feltétlenül számítok!

Kelt.: Barcs, 2025. január 10.

Tisztelettel:

Traxler Balázs

elnök